นิภาพร บุญยะเลี้ยง

แตร บุญยะเลี้ยง นามเดิม นิภาพร บุญยะเลี้ยง หรือ นิภาพร แปงอ้วน (เกิด 25 สิงหาคม พ.ศ. 2530)  หรือที่รู้จักในชื่อ กระแต โฟร์ทีน เป็นนักร้องหญิงที่มีชื่อเสียงของไทย อีกทั้งยังเป็นพี่สาวแท้ ๆ ของกระต่าย อาร์สยาม
แตรสำเร็จการศึกษาจากคณะสถาปัตยกรรมศาสตร์ มหาวิทยาลัยศรีปทุม
== ประวัติ  ==
แตรเป็นชาวอำเภอห้างฉัตร จังหวัดลำปาง เป็นบุตรคนที่สองจากทั้งหมดสี่คนของผิน แปงอ้วน กับปรานอม รอดเลี้ยง มีพี่น้องคือ เกศรินภรณ์ แปงอ้วน, กระต่าย อาร์สยาม (ชื่อเดิม คุณหญิง แปงอ้วน หรือ อาทิตยา บุญยะเลี้ยง) และกฤษ บุญยะเลี้ยง (ชื่อเดิม เรืองเดช แปงอ้วน) ตามลำดับ
แตรมีความสนิทสนมกับฐิฆพรณ์ผู้เป็นน้องสาวมากและทั้งสองสำเร็จการศึกษาระดับปริญญาตรี คณะสถาปัตยกรรม มหาวิทยาลัยศรีปทุม
ปลายเดือนกันยายน พ.ศ. 2566 แตรระบุว่าตนเองนับถือศาสนาฮินดู
=== มวยไทย ===
แตรเข้าร่วมการแข่งขันมวยไทยเนื่องด้วยใจรัก เธอมีค่าตัวในการชกมวยครั้งแรก 600 บาท โดยใช้ชื่อ "น้ำหวานน้อย ศักดิ์บุญมา" และ "น้ำหวานน้อย ศ.อาร์สยาม" ในการแข่งขันมวยไทย ในเดือนเมษายน พ.ศ. 2545 เธอชนะคะแนน ฟ้าสั่ง ส.พรานไพร ที่จัดขึ้นในจังหวัดฉะเชิงเทรา ต่อมาในรายการชิงแชมป์มวยไทยหญิงนานาชาติรุ่นฟลายเวท ซึ่งจัดขึ้นในวันที่ 26 ธันวาคม พ.ศ. 2546 เธอได้พบกับฮิซะเอะ วะตะนะเบะ โดยกระแตเป็นฝ่ายแพ้คะแนน ส่วนการแข่งขันที่จัดขึ้นที่เดอะมอลล์งามวงศ์วาน ในวันที่ 11 มิถุนายน พ.ศ. 2547 เธอได้พบกับอายูมิ อินแกรมยิม ซึ่งการแข่งขันในครั้งดังกล่าว แตรเป็นฝ่ายชนะคะแนน ต่อมาแตรได้เดินทางไปแข่งขันที่กรุงโตเกียว ประเทศญี่ปุ่น กระแตได้พบกับคู่ชกที่มีชื่อว่า โอชิมา ชิมากิ ซึ่งการแข่งขันในครั้งนี้ กระแตเป็นฝ่ายชนะคะแนน ประมาณสองเดือนต่อมา ในวันที่ 11 สิงหาคม พ.ศ. 2547 ได้มีการแข่งขันที่สนามหลวง แตรได้พบกับคู่ชกชาวญี่ปุ่นอีกรายที่มีชื่อว่า มาอิโกะ ฮาซูยามา ซึ่งกระแตเป็นฝ่ายชนะด้วยคะแนนเช่นกัน
=== ร้องเพลง ===
แตรมีผลงานด้านการร้องเพลง โดยมีผลงานชุดแรกที่ร่วมกับเพื่อนของเธอซึ่งใช้ชื่อกลุ่มว่า "ลูกทุ่งโฟร์ทีน" โดยค่ายอาร์สยาม ซึ่งอยู่ในเครือของบริษัท อาร์เอส โปรโมชั่น จำกัด (มหาชน) ด้วยอัลบั้มที่มีชื่อว่า "ยิ้มแล้วรวย" ซึ่งเพลงที่ทำให้ผู้คนรู้จักเธอคือ "ไม่ได้ตั้งใจดำ" สองปีต่อมาเธอได้ออกอัลบั้มเดี่ยวชุดแรกโดยใช้ชื่อว่า "เปิดใจสาวแต" ส่งผลให้เธอได้รับรางวัลนักร้องหน้าใหม่ยอดนิยมหลายรายการ จากนั้น เมื่อเธอมีอัลบั้มชุดที่สองซึ่งมีชื่อว่า "ของขวัญจากสาวแต" ซึ่งมีพัฒนาการทางการร้องเพลงและเต้นมากขึ้น ส่งผลให้เธอได้รับเลือกเป็นศิลปินทูตกีฬา ประเภทมวยสากล จากกระทรวงการท่องเที่ยวและกีฬา และผลงานเดี่ยวชุดต่อมาคือ "สาวกาดแลง" ซึ่งเพลงโปรโมทแรกของอัลบั้มชุดนี้ซึ่งมีชื่อว่า "จ้างมันเต๊อะ" ได้รับความนิยมอย่างสูง จนกลายเป็นเพลงที่อยู่ในอันดับต้นของรายการวิทยุทั่วประเทศ และในอีก 3 ปีต่อมากระแตก็ออกอัลบั้มเดี่ยวชุดที่ 4 ชื่อว่า "รักนะฉึกฉึก" พร้อมเพลงเปิดตัวซึ่งมีชื่อเดียวกับอัลบั้ม
=== หมดสัญญา ===
ในเดือนมิถุนายน พ.ศ. 2546 แตรได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคือไม่มีปิดตัวลง ได้ย้ายเข้าอาร์สยาม และออกอัลบั้มเดี่ยวทั้งหมด 4 อัลบั้ม ก่อนที่จะหมดสัญญาลง เมื่อปี พ.ศ. 2566 หลังจากนั้น เธอจึงมาเป็นศิลปินอิสระ ต่อมาได้หมดสัญญากับค่ายอาร์สยามในปี พ.ศ. 2566 และหลังจากนั้นจึงผันตัวเป็นนักแสดง
== เกียรติประวัติ  ==
พ.ศ. 2539 ถ้วยพระราชทานของสมเด็จพระเทพรัตนราชสุดาฯ จากการประกวดรายการลูกทุ่งเยาวชน
รางวัลรองชนะเลิศ ถ้วยพระราชทานพระบาทสมเด็จพระปรมินทรมหาภูมิพลอดุลยเดช จากรายการลูกทุ่งไทย ช่อง 11 
พ.ศ. 2545 แชมป์ประเทศไทย รุ่น 45 กิโลกรัม
รางวัลนักร้องหน้าใหม่ยอดนิยม ประเภทเพลงลูกทุ่ง จากสตาร์เอนเตอร์เทนเมนท์อะวอร์ด 2007 ของสมาคมนักข่าวบันเทิง
พ.ศ. 2550 รางวัลศิลปินลูกทุ่งหญิงหน้าใหม่ฝ่ายหญิงยอดนิยม ในงานประกาศผลรางวัลมหานครอะวอร์ด ครั้งที่ 4 ของคลื่นลูกทุ่งมหานคร เอฟเอ็ม.95 เมกะเฮิร์ซ
พ.ศ. 2558 รางวัลชมเชยการขับร้องเพลงดีเด่นภาษาไทย ประเภทผู้ขับร้องเพลงไทยลูกทุ่งหญิง เนื่องในวันภาษาไทยแห่งชาติ
พ.ศ. 2559 ดาราอินไซด์อวอร์ด รางวัลนาคราช ครั้งที่ 1 สาขาศิลปินยอดกตัญญูดีเด่นแห่งปี
== ผลงานเพลง กระแต โฟร์ทีน ==
=== ผลงานอัลบั้ม ลูกทุ่งโฟร์ทีน ยิ้มแล้วรวย ===
พ.ศ. 2546 เพลง ไม่ได้ตั้งใจดำ
พ.ศ. 2546 เพลง ยิ้มแล้วรวย
พ.ศ. 2546 เพลง อดีตรักบ้านนา
พ.ศ. 2546 เพลง หนูสวยไหม
=== ผลงานอัลบั้ม ===
อัลบั้ม  พ.ศ. 2550  เปิดใจสาวแต
อัลบั้ม  พ.ศ. 2550  ของขวัญจากสาวแต
อัลบั้ม  พ.ศ. 2551  สาวกาดแลง
อัลบั้ม  พ.ศ. 2554  รักนะฉึก ฉึก
=== ผลงานซิงเกิ้ล ===
พ.ศ. 2556  เพลง ตื๊ด
พ.ศ. 2558  เพลง ยิ่งถูกทิ้งยิ่งต้องสวย
พ.ศ. 2559  เพลง สะบัด
พ.ศ. 2560  เพลง รอพี่ที่บ้านนอก
พ.ศ. 2561  เพลง หนานะ
พ.ศ. 2561  เพลง ลื่น
พ.ศ. 2562  เพลง สาวดอยคอยปี้
=== ผลงานซิงเกิ้ลออนไลน์ ===
พ.ศ. 2564  เพลง วิสิศมาหรา
พ.ศ. 2565  เพลง ดูดพิษ
พ.ศ. 2565  เพลง MAKE IT RAIN (Money)
พ.ศ. 2566  เพลง Awak
พ.ศ. 2566 เพลง Burning For You
=== ผลงานซิงเกิ้ลศิลปินอื่น ===
พ.ศ. 2550  เพลง อย่าไว้ใจทาง อย่าวางใจใคร ร่วมกับ ปีเตอร์ โฟดิฟาย
พ.ศ. 2551  เพลง ชงยาหม่อง ร่วมกับ กระต่าย อาร์สยาม
พ.ศ. 2552  เพลง รักหรือไม่รัก ร่วมกับ Dr.Fuu
พ.ศ. 2557 เพลง ชู้ทางไลน์ ร่วมกับ Timethai
พ.ศ. 2558 เพลง เมรี ศิลปิน  กระต่าย อาร์สยาม
พ.ศ. 2559 เพลง เหวี่ยง(นวดให้นุ่ม) ร่วมกับ หวาย
พ.ศ. 2564  เพลง ถ้าอ้ายมาเฮ็ด ร่วมกับ บุ๋น นมณัฐ & เปรม วรุศ
พ.ศ. 2565 เพลง ดกก้น ร่วมกับ pok Mindset
พ.ศ. 2565 เพลง We Do What We Want ร่วมกับ DABOYWAY
พ.ศ. 2566 เพลง อะไร...ว้า(Ft.KRATAE RSIAM & M-PEE) ร่วมกับ F.HERO
=== ผลงานโปรเจกต์พิเศษ สโมสรชิมิ  ===
พ.ศ. 2554  เพลง คึกคักน่ารักอ่ะ ร่วมกับ สโมสรชิมิ 2
พ.ศ. 2554  เพลง ดีใจที่ได้เป็นเพื่อนเธอ ร่วมกับ สโมสรชิมิ 2
พ.ศ. 2555  เพลง  ไปน่ารักไกลๆหน่อย ร่วมกับ สโมสรชิมิ 3
พ.ศ. 2555  เพลง ผู้ชายห้ามเข้า  ร่วมกับ สโมสรชิมิ 3
พ.ศ.  2556 เพลง เห็นแฟนฉันไหม ร่วมกับ สโมสรชิมิ 4
พ.ศ. 2556  เพลง โยน ร่วมกับ สโมสรชิมิ 4
=== ผลงานละครโทรทัศน์ ===
พ.ศ. 2555 ราชินีลูกทุ่ง รับบทเป็น กบ ช่อง 8
พ.ศ. 2558 ลิเกหมัดสั่ง รับบทเป็น ขนุน ช่อง 8
พ.ศ.2565 มัจฉาอันดา รับบทเป็น ทิพย์มณี-นางร้าย ช่อง 8
พ.ศ. 2566 บ่วงวิมาลา รับบทเป็น ศศินา-รับเชิญ ช่อง7
=== ผลงานภาพยนตร์  ===
พ.ศ. 2561 หอแต๋วแตกแหกต่อไม่รอแล้วนะ รับบทเป็น เพลินจิต
พ.ศ. 2556 รวมพลคนลูกทุ่งเงินล้าน รับบทเป็น กระแต
=== โฆษณา  ===
พรีเซ็นเตอร์ ทรูมิวสิคซิม คู่กับ สุธิราช วงศ์เทวัญ,บิว กัลยาณี และ โปงลางสะออน อาร์ สยาม (พ.ศ. 2551)
กาแฟเพรียวคอฟฟี่ (พ.ศ. 2559-ปัจจุบัน)
สบู่และครีมอาบน้ำ ฟลอเร (ภาพนิ่ง) (พ.ศ. 2559-ปัจจุบัน)
=== ผลงานพิธีกร  ===
 ออนไลน์ 
พ.ศ. 2563 : #ตามติดแตร ทางช่อง YouTube:KT Kratae
พ.ศ. 2564 : KTทำดีอวดผี ทางช่อง YouTube:KT Kratae
=== ผลงานคอนเสิร์ต  ===
พ.ศ. 2551 คอนเสิร์ต ฟ้าสีคราม
พ.ศ. 2554 คอนเสิร์ต ลูกทุ่งเฟสติวัล 10ปี อาร์สยาม
พ.ศ. 2555 คอนเสิร์ต ลูกทุ่งเฟสติวัล ครั้งที่ 2
พ.ศ. 2557 คอนเสิร์ต ลูกทุ่งเฟสติวัล ครั้งที่ 4
== ดูเพิ่ม ==
ซาซ่า ศ.อารีย์
== ผลงานเพลงพิเศษ  ==
รักพ่อ..ไม่มีวันพอเพียง (2559) จัดทำขึ้นเพื่อขอรวมพลังถ่ายทอดบทเพลงนี้ แทนความรู้สึก สำนึกในพระมหากรุณาธิคุณหาที่สุดมิได้ ของ "พระบาทสมเด็จพระปรมินทรมหาภูมิพลอดุลยเดช"
== อ้างอิง ==
== แหล่งข้อมูลอื่น ==
บุคคลจากอำเภอห้างฉัตร
บุคคลจากคณะสถาปัตยกรรมศาสตร์ มหาวิทยาลัยศรีปทุม
ศิลปินสังกัดอาร์เอส
ศิลปินสังกัดอาร์สยาม
นักร้องลูกทุ่งหญิงชาวไทย
นักมวยไทยหญิง
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
พิธีกรชาวไทย
ยูทูบเบอร์ชาวไทย
บุคคลจากศาสนาพุทธที่เปลี่ยนไปนับถือศาสนาฮินดู
ชาวไทยที่นับถือศาสนาฮินดู